་རྩིའི་ཆུས་ཚེ་འདས་པའི་སྡིག་སྒྲིབ་ཐམས་ཅད་དག་པར་བསམ་ཞིང་། ་ ངན་སོང་སྦྱོང་
བའི་སྔགས་དང་། ༀ་བཛྲ་པྲ་མ་ར་དྷ་ན་ཡེ་སྭཱ་ཧཱ། ཞེས་བཟླས་ཤིང་། དྲི་ཞིམ་པོའི་ཆུས་རུལ་བུ་
བཀྲུ། དེ་ནས་ཞིབ་པར་སྦྱངས་ལ་འཇིམ་པ་དང་བསྲེས་ཏེ། རིན་པོ་ཆེའི་ཕུང་བོར་བསམས་ལ།
རང་གི་ལྷའི་ཐུགས་ཀ་ནས་འོད་ཟེར་བྱུང་སྟེ། འོག་མིན་དུ་བཅོམ་ལྡན་འདས་རྣམ་པར་སྣང་
མཛད་འོད་ཀྱི་རྒྱལ་བོ་ལ་ཕོག་ནས་གསོལ་བ་བཏབ་པས། དེའི་ཐུགས་ཀའི་འོད་ཟེར་གྱིས་
སེམས་ཅན་གྱི་རྒྱུད་སྦྱངས། འཇིམ་པ་ལ་ཕོག་པས། འཇིམ་པའང་དེ་བཞིན་གཤེགས་པས་ཡེ་
ཤེས་ཀྱི་རང་བཞིན་དུ་བྱིན་གྱིས་བརླབ་ཅིང་། ལག་པ་གཡོན་པའི་མཐེའུ་ཆུང་མཐེ་བོང་གིས་
593

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
མནན་པ་གན་རྐྱལ་དུ་བཞག་པའི་སྟེང་དུ་གཡས་པའང་དེ་བཞིན་དུ་བྱས་པ་ཁ་ཕུབ་པར་མནན་
།
ལ། ༀ་ན་མོ་བྷ་ག་ཝ་ཏེ། བེ་རོ་ཙ་ན་པྲ་བྷ་རཱ་ཛཱ་ཡ། ཏ་ཐཱ་ག་ཏ་ཡ། ཨརྷ་ཏེ་སམྱཀ་སཾ་བུད་དྷ་ཡ།
ཏདྱ་ཐཱ། ཨོཾ་སུ་ལླེ་སུ་ཀྵེ། ས་མེ་ས་མ་ཡེ། ཤཱན་ཏེ། དཱན་ཏེ། ས་མཱ་རོ་བྷེ། ཨ་ནཱ་ལཾ་བེ། ཏ་རཾ་བེ།
ཡ་ཤོ་བ་ཏི། མ་ཧཱ་ཏེ་ཛོ། ནི་རཱ་ཀུ་ལེ། ནིར་བ་ནེ། སརྦ་བུད་དྷ་ཨ་དྷིཥྛ་ཎ། ཨདྷིཥྛི་ཏེ་སྭཱ་ཧཱ། ཞེས་
བྱ་བ་ཉེར་གཅིག་བརྗོད་ཅིང་བྱིན་གྱིས་བརླབ་བོ། །དེ་ནས། ན་མ༔ ས་མནྟ་བུད་དྷ་ནཱཾ། ཨོཾ་བཎྜ
ཨ་ཡུ་ཥེ་སྭཱ་ཧཱ། ཞེས་པས་རྡོ་རྗེའི་སྲོག་ཐོབ་པར་བསམ་ཞིང་། འཇིམ་པ་སྦྲུས་ནས་བླང་ངོ་། །དེ་
ནས་ཡེ་ཤེས་རྡོ་རྗེ་འབྱུང་བར་བསམ་ཞིང་། ཨོྃ་བཛྲ་བྷ་ཝེ་ཡ་སྭཱ་ཧཱ། ཞེས་པ་འབི་འབི་བྱའོ། །དེ་
ནས་ཆོས་ཀྱི་དབྱིངས་ཀྱི་སྙིང་བོ་ཁོང་དུ་ཆུད་པར་བསམ་ཞིང་། ཨོཾ་དྷརྨ་དྷ་ཏུ་གརྦྷེ་སྭཱ་ཧཱ། ཞེས་
པས་འབི་འབིའི་ནང་དུ་གཟུངས་གཞུག་པར་བྱའོ། །དེ་ནས་ཡེ་ཤེས་རྡུལ་མེད་པས་ཁྱབ་པར་
བསམ་ཞིང་། ཨོཾ་ཨ་ར་ཛེ་བི་ར་ཛེ་སྭཱ་ཧཱ། ཞེས་པས་འབྲུ་མར་བྱུག་པར་བྱའོ། །དེ་ནས་རྡོ་རྗེ་
དབྱིངས་ཀྱི་སྙིང་བོ་བརྙེད་པར་བསམ་ཞིང་། ཨོཾ་བཛྲ་དྷ་ཏུ་གརྦྷེ་སྭཱ་ཧཱ། ཞེས་པས་སྐུ་བོར་དུ་
གཞུག་པར་བྱའོ། །དེ་ནས་སངས་རྒྱས་ཐམས་ཅད་ཀྱིས་ཕྱག་རྒྱས་བཏབ་པར་བསམ་ཞིང་། ཨོྃ་
བཛྲ་མུད་ཀཱ་ར་ཨཱ་ཀོ་ཊ་ཧཱུྃ་ཕཊ། ཅེས་པར་གདབ་པར་བྱའོ། །དེ་ནས་ཆོས་ཀྱི་སྐུ་ལས་གྲུབ་པར་
བསམ་ཞིང་། ༀ་དྷརྨ་ར་ཛེ་སྭཱ་ཧཱ། ཞེས་པས་ཕྱུང་སྟེ། མེ་ཏོག་གམ། དཀྱིལ་འཁོར་ལ་སོགས་
པར་སྤྱན་དྲངས་པར་བསམ་ཞིང་། ཨོཾ་བྷྲ་མ་ཎ་ཡེ་སྭ་ཧྭ། ཞེས་པས་དཀྱིལ་འཁོར་དུ་གཞུག
སངས་རྒྱས་ཐམས་ཅད་དེ་ལ་བརྟན་པར་བཞུགས་པར་བསམ་ཞིང་། ཨོཾ་སུ་པྲ་ཏིཥྛ་བཛྲ་ཡེ་སྭཱ་ཧཱ།
ཞེས་པས་རབ་ཏུ་གནས་པར་བྱའོ། །ཆོ་ག་དེ་ལྟར་བྱས་ན་མཆོད་རྟེན་བྱེ་བ་སྙེད་བཏབ་པར་
འགྱུར་ཞིང་། ཐམས་ཅད་དུ་སྐྱེ་བ་དྲན་པར་འགྱུར་རོ། །དེ་ལྟར་མཆོད་རྟེན་ཆུང་ངུ་འབུམ་བྱས་ལ།
གདུགས་དང་། རྒྱལ་མཚན་དང་། བ་དན་དང་། རྔ་ཡབ་དང་། ལྡ་ལྡི་དང་། དྲི་དང་། མེ་ཏོག་
594

༄༅། །དམ་ཚིག་གསུམ་བཀོད་དང་བྱང་ཆུབ་རྒྱན་འབུམ་སོགས་ཀྱི་མངོན་རྟོགས་བཞུགས་སོ། །
ྤ
དང་། ཕྲེང་བ་ལ་སོགས་པ་མཆོད་སྤྲིན་གྱི་སྔགས་བརྗོད་པས་མཆོད་དེ། རྒྱ་མཚོའམ་ཆུ་ཀླུང་དུ་
སྤྱན་དྲངས་ན། སེམས་ཅན་དམྱལ་བ་ལ་སོགས་པ་ལས་ཐར་པར་འགྱུར་རོ། །ཡང་ན་མཆོད་རྟེན་
བཏབ་ནས། མཇུག་ཏུ་ལམ་གྱི་བཞི་མདོར་མཆོད་རྟེན་ཆེན་པོ་བྱས་ཏེ། གདུགས་དང་། རྒྱལ་
མཚན་དང་། བ་དན་ལ་སོགས་པས་ལེགས་པར་མཆོད་ལ། འཕགས་པའི་དགེ་འདུན་ལ་ཆོས་
སྟོན་བསྩལ་ནས། ཡོན་ཡང་ཕུལ་ཏེ་ལེགས་པར་མཆོད་ལ། འདི་ཆེ་གེ་མོ་ཞིག་གི་དགེ་བའི་རྩ་
བར་གྱུར་ཅིག དེ་ཁོ་ནས་བདེ་འགྲོ་མཐོ་རིས་ཀྱི་འཇིག་རྟེན་དུ་སྐྱེ་བར་གྱུར་ཅིག ཅེས་ཀྱང་
ཤེས་པར་བྱས་ན་དེ་ཁོ་ན་བཞིན་སྐྱེས་ནས་ལུས་ཀྱང་སྟོན་ཅིང་། ལེགས་སོ་ཞེས་བྱ་བ་བྱིན་ནས་མི་
སྣང་བར་འགྱུར་རོ། །
མཚམས་མེད་པ་ལྔ་བྱེད་པའམ། དམ་པའི་ཆོས་སྤོང་བའམ། འཕགས་པའི་དགེ་འདུན་
ལ་སྐུར་བ་འདེབས་པ་སྤང་སྟེ། འཆི་ཁར་བརྩིགས་པ་ལ་གཟུངས་སྔགས་བྲིས་པ་མཐོང་ནཡང་
དེའི་ལས་ཀྱི་སྒྲིབ་པ་ཐམས་ཅད་ཟད་པར་འགྱུར་ན། འདོན་པ་དང་བཟླས་བརྗོད་བྱེད་པ་ལྟ་ཅི་
སྨོས་ཏེ། དེ་བཞིན་གཤེགས་པ་མི་འཁྲུགས་པ་དེ་ཉིད་བྱོན་ནས། འདི་སྐད་དུ་རིགས་ཀྱི་བུ་ཚུར་
ངའི་གམ་དུ་ཤོག་ཅིག་ཅེས་ཀྱང་གསུང་བར་འགྱུར་རོ། །དེ་ནས་རྟེན་གསོན་པོ་ཇི་ལྟ་བ་བཞིན་
ནམ། ལྷ་མིའི་བར་དོར་གྱུར་པར་བསྒོམས་ལ། ཟས་དཀར་གསུམ་
ཟས་དཀར་གསུམ་ལ་བཏབ་ནས་ལས་སྔགས་
ཀྱིས་བསང་གཏོར་བྱས་ཏེ། སཾ་བྷ་རིའི་སྔགས་སམ། ན་མཿ༔ ས་མནྟ་བུད་དྷ་བོ་དྷི་ས་ཏྭ་ནཱཾ། ༀ་བ་
ལིཾ་ཏ་ཏེ་ཛྭ་ཨ་མྲྀ་ཏ་སྭཱ་ཧཱ། ཞེས་པ་ལན་གསུམ་ལ་སོགས་པས་བསྔོ་ཞིང་། ཚེ་འདས་པ་ཆེ་གེ་མོ་
ཞེས་བྱ་བ། གཟུགས་སྡུག་པ། སྒྲ་སྙན་པ། དྲི་བཟང་བ། རོ་ཞིམ་པ། རེག་བྱ་འཇམ་པ་ལ་སོགས་
པ་འདོད་པའི་ཡོན་ཏན་ཐམས་ཅད་ལ་མ་ཆགས་པར་ལོངས་སྤྱོད་པར་གྱུར་ཅིག་ཅེས་སྨོན་ལམ་
གདབ་པར་བྱའོ། །དེ་ནས། དཀོན་མཆོག་རིན་ཆེན་དཔལ་ཞིང་དུ། །དཀོན་མཆོག་རིན་ཆེན་
595

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
ལས་བྱུང་བ། །དཀོན་མཆོག་རིན་ཆེན་འོད་ཟེར་གྱིས། །རིན་ཆེན་ཕྲེང་བ་རྣམ་དག་པ། །ཚོགས་
ཀྱི་ལམ་དང་སྦྱོར་བའི་ལམ། །མཐོང་བའི་ལམ་དང་སྒོམ་པའི་ལམ། །བླ་ན་མེད་པའི་ཁྱད་པར་
ལམ། །བྱང་ཆུབ་བར་ཆད་མེད་པའི་ལམ། །རྣམ་པར་གྲོལ་བའི་ལམ་དག་ལ། །བརྟེན་ནས་སྡིག་
པ་ཀུན་སྦྱངས་ཏེ། །འཕགས་པའི་ལམ་དེར་འགྲོ་བར་ཤོག །ཏ་རེ་ཏ་རེ། ཏཱ་ར་ཡ། བྷ་ག་ཝཱན་ཏེ།
བན་དྷ་མོ་ཙ་ནི་སྭཱ་ཧཱ། ཞེས་པའམ། འཕགས་མཆོག་ཐོབ་པའི་རིག་སྔགས་བརྗོད་པར་བྱའོ། །དེ་
ནས། པདྨ་འདམ་གྱིས་མ་གོས་ལྟར། །སྲིད་གསུམ་དྲི་མས་མ་གོས་པའི། །སྲིད་པའི་པདྨོ་ལས་
བྱུང་བ། །བདེ་བ་ཅན་དུ་སྐྱེ་བར་ཤོག །ཨོཾ་པདྨེ་པདྨེ་པདྨ་སཾ་བྷ་ཝེ་སུ་ཁ་ཝ་ཏྱཾ་གཙྪ་ཏུ་སྭཱ་ཧཱ།
ཞེས་བརྗོད་ཅིང་མེ་ཏོག་གཏོར་རོ། །དེ་ནས་ཚེ་འདས་བདེ་བ་ཅན་དུ་སྐྱེ་བར་བསམ་ཞིང་།
སངས་རྒྱས་འོད་དཔག་མེད་འཁོར་དང་བཅས་པར་མཆོད་ནས་དེར་སྐྱེ་བའི་རྒྱུ་བརྟགས་པས་རྡོ་
རྗེ་སློབ་དཔོན་བདག་གི་མཐུ་ཡིན་པར་ཤེས་ཏེ། རྫུ་འཕྲུལ་གྱིས་འདིར་འོངས་ནས་བདག་དང་
དཀྱིལ་འཁོར་ལ་མཆོད་པ་བྱེད་ཅིང་། ཆེད་དུ་བརྗོད་པ་འདི་བརྗོད་པར་བསམ་སྟེ། ཨེ་མ་
སངས་རྒྱས་ཨེ་སངས་རྒྱས། །ཨེ་མ་སངས་རྒྱས་མཛད་པ་ལེགས། །གང་ཕྱིར་ངན་སོང་བདག་
ཅག་སྦྱངས། །བྱང་ཆུབ་སྤྱོད་པ་ཉིད་ལ་བཞག །ཅེས་བརྗོད་ཅིང་བདག་ལ་མཆོད་ནས། སླར་
བདེ་བ་ཅནལ་སོགས་པར་སྐྱེ་བར་བསམ་ཞིང་། མེ་ཏོག་གཏོར་རོ། །དེ་ནས་ནུབ་ཐ་མའི་ཚེ་བྱང་
བུ་ལ་མེ་སྦྱར་ཏེ། གསོན་ཅིག་དགོངས་ཤིག་རིགས་ཀྱི་བུ། །ཕུང་བོ་ལྔ་ཡི་བུད་ཤིང་ལ། །རྒྱལ་བ་
ལྔ་ཡིས་མེ་སྦར་རོ། །འབྱུང་བ་བཞི་ཡི་བུད་ཤིང་ལ། །ལྷ་མོ་བཞི་ཡིས་མེ་སྦར་རོ། །ལུས་ངག་ཡིད་
གསུམ་བུད་ཤིང་ལ། །རྒྱལ་བའི་སྐུ་གསུམ་མེ་སྦར་རོ། །སྐུ་གསུམ་ཡེ་ཤེས་ལྔ་ལྡནདུ། །འགྲོ་
བའི་དོན་དུ་འགྱུར་བར་ཤོག །ཅེས་བརྗོད་ནས་མ་དག་པའི་ཕུང་བོ་དང་། ཁམས་དང་། སྐྱེ་
མཆེད་རྣམས་གནས་གྱུར་ནས་དག་པའི་རྒྱལ་བ་རིགས་ལྔ་ལ་སོགས་པར་མངོན་པར་རྫོགས་པར་
596

༄༅། །དམ་ཚིག་གསུམ་བཀོད་དང་བྱང་ཆུབ་རྒྱན་འབུམ་སོགས་ཀྱི་མངོན་རྟོགས་བཞུགས་སོ། །
སངས་རྒྱས་པར་བསམས་ཏེ། གནས་འགྱུར་བ་གསལ་བཏབ་པའི་ཕྱིར་འདིར་ལམ་སྦྱང་བསྟན་
བྱའོ། །དེ་ནས་རྗེས་ཀྱི་ཆོ་ག་ནི། སྒྲུབ་གཡོག་ཇི་ལྟར་འདོད་པ་དང་འཚམ་པར། དྲི་དང་མེ་ཏོག་
ལ་སོགས་པས་དཀྱིལ་འཁོར་གྱི་ལྷ་རྣམས་ལ་མཆོད་པ་རྒྱས་བསྡུས་ཅི་རིགས་སུ་ཕུལ་ནས་བྱམས་
ཁམས་བཟང་
པ་དང་སྙིང་རྗེ་ཁྱད་པར་ཅན་གྱིས་ཀུན་ནས་བསླངས་ཏེ། སྦྱིན་བདག་ལ་སོགས་པ་ཐམས་ཅད་
པུས་བཙུགས་ཤིང་ཐལ་མོ་སྦྱར་ལ། འཕགས་པ་བཟང་བོ་སྤྱོད་པའི་སྨོན་ལམ་བྱས་ནས། ན་མཿ༔
སརྦ་བུད་དྷ་བོ་དྷི་ས་ཏྭ་བྷྱཿ ཞེས་པས་ལྷ་ཐམས་ཅད་ལ་ཕྱག་འཚལ་ཏེ། མགོན་པོ་ཐུགས་རྗེ་ཆེན་
པོ་དང་ལྡན་པ་ཁྱེད་རྣམས་བདག་ཅག་ལ་དགོངས་སུ་གསོལ། ཁྱེད་རྣམས་ལ་མཁྱེན་པའི་ཡེ་
ཤེས། བརྩེ་བའི་ཐུགས་རྗེ། མཛད་པའི་འཕྲིན་ལས་བསམ་གྱིས་མི་ཁྱབ་མངའ་བ་ལགས་པས།
སྤྱིར་སངས་རྒྱས་ཀྱི་བསྟན་པ་དར་བ་དང་། བསྟན་འཛིན་སྐྱེས་བུ་དམ་པ་རྣམས་སྐུ་ཁམས་ང
ཞིང་སྐུ་ཚེ་རིང་ལ། རྣམ་པར་དཀར་བའི་འཕྲིན་ལས་ཕྱོགས་བཅུར་རྒྱས་པར་མཛད་དུ་གསོལ།
ཁྱད་པར་དུ་ཡང་རྣལ་འབྱོར་པ་བདག་ཅག་འཁོར་དང་བཅས་པ་ཐམས་ཅད་ཀྱི་འགལ་རྐྱེན་
ཐམས་ཅད་ཉེ་བར་ཞི་བ་དང་། མཐུན་རྐྱེན་ཐམས་ཅད་ཡིད་བཞིན་དུ་འགྲུབ་པ་དང་། མཆོག་
དང་ཐུན་མོང་གི་དངོས་གྲུབ་མ་ལུས་པ་ཚེ་འདི་ཉིད་ལ་འགྲུབ་པར་མཛད་དུ་གསོལ། ཅེས་པས་
དངོས་གྲུབ་བླང་ཞིང་། ཨ་བཱི་ར་ཧཱུཾ་ཁཾ། ཞེས་པ་མང་དུ་བཟླས་ནས། མ་འབྱོར་པ་དང་ཉམས་པ་
དང་། །ཞེས་པ་ལ་སོགས་པས་བཟོད་པར་གསོལ་ལ། རབ་ཏུ་གནས་པའི་རྟེན་ཡོད་ན། མགོན་པོ་
ཐུགས་རྗེ་ཆེན་པོ་དང་ལྡན་པ་ཁྱེད་རྣམས་བདག་ཅག་ལ་དགོངས་སུ་གསོལ།
མཁའ་དང་མཉམ་པའི་སེམས་ཅན་གྱི་ཁམས་ཐམས་ཅད་ཀྱིས་མི་གནས་པའི་མྱང་འདས་ཀྱི་གོ་
འཕང་མ་འཐོབ་ཀྱི་བར་དུ་རྟག་པར་བཞུགས་ནས་སེམས་ཅན་ཐམས་ཅད་ཀྱི་དོན་མཛད་དུ་
གསོལ། ཁྱད་པར་དུ་ཡང་དེ་བཞིན་གཤེགས་པ་སྐུ་གསུང་ཐུགས་ཀྱི་རྟེན་འདི་རྣམས་ལ་འབྱུང་
ཇི་སྲིད་ནམ་
597

།བོ་དོང་པཎ་ཆེན་གྱི་གསུང་འབུམ་ཆེན་མོ།
བ་ཆེན་པོ་བཞིས་གནོད་པ་མ་བྱུང་གི་བར་དུ་རྟག་པར་བཞུགས་ནས་སེམས་ཅན་ཐམས་ཅད་ཀྱི་
དོན་མཛད་དུ་གསོལ། ཨོཾ་སུ་པྲ་ཏིཥྛ་བཛྲ་ཡེ་སྭཱ་ཧཱ། ཞེས་པས་བརྟན་བཞུགས་བྱས་ཏེ། དཔོན་
སློབ་རྣམས་ཀྱིས་གུས་པར་ཕྱག་བྱ་ཞིང་། མཆོད་ཡོན་ཕུལ་ནས། སྤྱན་དྲངས་པའི་སྔགས་རྒྱ་ལས་
མཐེ་བོང་བགྱེད་དེ། ༀ་ཁྱེད་ཀྱི་སེམས་ཅན་དོན་ཀུན་མཛོད། །རྗེས་སུ་མཐུན་པའི་དངོས་གྲུབ་
སྩོལ། །སངས་རྒྱས་ཡུལ་དུ་གཤེགས་ནས་ཀྱང་། །སླར་ཡང་འབྱོན་པར་མཛད་དུ་གསོལ། །ཅེས་
པས་ཡེ་ཤེས་པ་གཤེགས་སུ་གསོལ་ནས། ཚོན་དམན་པ་རྣམས་ཕྱགས་ཏེ་མཚོ་ཆེན་པོའི་ནང་དུ་
དོར་བར་བྱའོ། །དེའི་ཚེ་བཟའ་བ་ལ་སོགས་པ་རྣམས་ཀྱི་རོ་ཕོངས་པ་རྣམས་ལ་སྦྱིན་པར་བྱ་ཞིང་།
།གལ་ཏེ་སྒྲུབ་རྫས་རྣམས་སློབ་དཔོན་
ཁྱི་དང་བྱ་རོག་ལ་ཅུང་ཟད་ཙམ་ཡང་སྦྱིན་པར་མི་བྱ་ལ། ཡོ་བྱད་ཀྱི་རྫས་གཞན་རྣམས་ཀྱང་སློབ་
དཔོནརང་ཉིད་ཀྱིས་བསྡུས་ནས་སྤྱད་པར་བྱའོ། །སྒྲུབ་གཡོག་རྣམས་ཀྱིས་བགོར་མི་རུང་སྟེ།
བགོས་ན་དམ་ཚིག་ཉམས་པར་འགྱུར་བའི་ཕྱིར་རོ།
བདག་ཉིད་མི་འདོད་ན། གདུགས་དང་། རྔ་ཡབ་དང་། དྲིལ་བུ་རྣམས་སངས་རྒྱས་ལ་དབུལ་
བར་བྱ་ཞིང་། བ་དན་དང་། བདུག་སྤོས་དང་། དྲི་ལ་སོགས་པ་དམ་པའི་ཆོས་ལ་དབུལ་བར་བྱ་
ལ། གོས་དང་། སྣོད་ལ་སོགས་པའི་ཡོ་བྱད་དགེ་འདུན་ལ་དབུལ་བར་བྱ་ཞིང་། སྒྲུབ་གཡོག་
རྣམས་ཀྱིས་ཅུང་ཟད་ཀྱང་ཁྱེར་བར་མི་བྱ་སྟེ། དགེ་འདུན་མེད་ན། དགེ་སློང་ནས་དགེ་བསྙེན་
གྱི་བར་མཐའ་དག་ལ་ཡང་སྦྱིན་པར་བྱའོ། །དེས་ནས་དཀྱིལ་འཁོར་གྱི་ས་ཕྱོགས་དེ་ལེགས་པར་
ཕྱགས་དར་བྱས་ནས། བ་ལང་གི་ལྕི་བའམ། ཆུ་ཤིང་དུ་གཙང་མས་བྱུགས་པའམ། ཕྱེ་མས་
གཏོར་བར་བྱ་ཞིང་འཇམ་པར་ལས་ཀྱི་རྗེས་མི་མངོན་པར་བྱའོ། །དེ་ལྟར་ཆོ་ག་ཐམས་ཅད་ཀྱི་
མཇུག་ཏུ་སྔར་བརྗོད་པའི་བཀྲ་ཤིས་ཀྱི་ཚིགས་སུ་བཅད་པ་སོགས་བཀྲ་ཤིས་ཀྱི་དགའ་སྟོན་རྒྱ་
ཆེར་བྱའོ། །དེ་ལྟར་ཡང་ངན་སོང་སྦྱོང་བའི་གཟུངས་ལས། ཏདྱ་ཐཱ། ཨོཾ་ཤོ་དྷ་ནི་ཤོ་དྷ་ནི་མ་མ་
་
598

༄༅། །དམ་ཚིག་གསུམ་བཀོད་དང་བྱང་ཆུབ་རྒྱན་འབུམ་སོགས་ཀྱི་མངོན་རྟོགས་བཞུགས་སོ། །
སརྦ་པཱ་པཾ་བི་ཤྭ་དྷ་ནེ། ཤུད་དྷེ་བི་ཤུད་དྷེ། སརྦ་ཀརྨ་ཨཱ་ཝ་ར་ཎ་བི་ཤུད་དྷེ་སྭཱ་ཧཱ། རིགས་ཀྱི་
བུའམ། རིགས་ཀྱི་བུ་མོ་གང་གིས་གཟུངས་འདི་ཡི་གེའམ། ཚིག་གམ། མིང་ངམ། ཐམས་ཅད་
ཆུབ་པར་འཛིན་ན། མི་དེ་བསྐལ་བ་འབུམ་ཕྲག་བཅུ་བཞིར་ཚེ་རབས་དྲན་པར་འགྱུར་རོ། །ལས་
ཀྱི་སྒྲིབ་པ་ཐམས་ཅད་ཀྱང་འབྱང་ལ། མྱུར་དུ་ཕྱིར་མི་ལྡོག་པ་ཉིད་ཀྱང་འཐོབ་པར་འགྱུར། བྱང་
ཆུབ་ཀྱི་སྙིང་བོའི་བར་དུ་བསོད་ནམས་ཟད་པར་མི་འགྱུར་རོ།
།ཞེས་བྱ་བའི་རྒྱུད་ཀྱིས་ངན་སོང་
ཡོངས་སུ་སྦྱོང་བ་གསུངས་པས། འདིར་བྱ་རྒྱུད་དང་ཐུན་མོང་བའི་ཀུན་རིག་གི་ཆོ་ག་རྣམས་བྱ་
བར་དགོངས་པ་ཡིན་ཞིང་། དེ་བཞིན་དུ་ལས་ཀྱི་སྒྲིབ་པ་སྦྱོང་བའི་གཟུངས་ཀྱི་ཆོ་ག་ལ་ཡང་བྱ་
བར་རིགས་པའི་ཕྱིར་རོ། །དེས་ན་ངན་སོང་ཡོངས་སུ་སྦྱོང་བའི་གཟུངས་ཀྱི་ཆོ་ག་ཡང་མི་
འཁྲུགས་པའི་ཆོ་ག་འདི་ལྟར་བྱའོ། །དཔལ་དེ་ཁོ་ན་ཉིད་འདུས་པར་ངན་སོང་ཡོངས་སུ་སྦྱོང་བ་
མི་འཁྲུགས་པའི་ཆོ་ག་ལེའུ་ཚན༼འདི་མི་འཁྲུགས་པའི་མན་ངག་གི་སྡེ་ཚན་ཡིན༽ བཅུ་གཉིས་
པའོ།། །།
=81946 11:|: 2 5 1 | 2 ས ང
ས
1:|:ཀྱི དག་པའི་ཤག ས 1:|:
1:|: ཀ ས
|
། ཨེའིཙ རྞ
599

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།